open-index/open-wikipedia-markdown huggingface dataset:
Chicago P.D.

**Chicago P.D.** on yhdysvaltalainen draamasarja, jonka ovat luoneet Dick Wolf ja Matt Olmstead. Se on toinen televisiosarja Dick Wolfin Chicago-aiheisista sarjoista.

Yhdysvalloissa sarjan esittäminen aloitettiin 8. tammikuuta 2014 NBC-kanavalla. Suomessa sarjaa on esitetty Kutosen-kanavalla. NBC ilmoitti toukokuussa 2017 tilanneensa sarjalle viidennen kauden, jonka esittäminen aloitettiin syyskuussa 2017.

*[[Chicago Justice]]* on *Chicago P.D.:n* sisarsarja, muita Wolfin Chicago-sarjoja ovat *[[Chicago Fire (televisiosarja)|Chicago Fire]]* ja *[[Chicago Med]]*.

## Tarina
Sarjassa seurataan Chicagon poliisilaitoksen () tiedusteluyksikön toimintaa 21. piirissä taistelussa rikollisia vastaan.

## Näyttelijät

## Tuotantokaudet

## Crossover-jaksot
*Chicago P.D.* sijoittuu samaan maailmaan sarjojen *[[Kova laki: Erikoisyksikkö]]*, *[[Chicago Fire (televisiosarja)|Chicago Fire]]*, *[[Chicago Med]]* ja *[[Chicago Justice]]* kanssa. Sarjoilla on useita crossover-jaksoja.

## Palkinnot ja ehdokkuudet

## Lähteet

## Aiheesta muualla
* Chicago P.D. NBC:n sivustolla 
* Chicago P.D. TV.comissa  
*
Dioumaténé

**Dioumaténé** on maalaiskunta ja sen keskuskylä Sikasson alueen Kadiolon piirissä Malissa. Se sijaitsee Banin yläjuoksulla 15 kilometriä Kadiolosta länteen. Kunnassa on 7&nbsp;900 ja keskuskylässä 3&nbsp;800 asukasta (vuonna 2009, väestönlaskenta).

Dioumaténén kunta rajoittuu pohjoisessa ja lounaassa Kadiolon piirin Fouroun, luoteessa Dioun, idässä Kadiolon ja etelässä Missénin kuntiin. Kunta kuuluu Sudanin vyöhykkeeseen. Se on pinnanmuodostukseltaan kumpuilevaa tasankoa. Kasvillisuus on savannia ja metsää.

Kuntaan kuuluu viisi kylää. Asukkaat ovat etupäässä senufoja. Lisäksi on fulbeja. Yleisimmät kielet ovat senufo ja bambara. Uskontoja ovat islam, kristinusko ja animismi.

Kunnan liikenneyhteydet ovat heikot. Väestön pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, riisi, maapähkinä, lehmänpapu ja vihannekset. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Palveluihin kuuluu neljä alakoulua, yläkoulu, koulutus- ja kehittämiskeskus (CED) sekä terveyskeskus.

## Lähteet
Disques Vogue

**Disques Vogue** oli ranskalainen jazziin keskittynyt levy-yhtiö, jonka perustivat Léon Cabat, Charles Delaunay ja Albert Ferreri vuonna 1947, vuosi sen jälkeen kun yhdysvaltalainen Vogue Records oli lopettanut toimintansa. Disques Vogue lopetti itse toiminsa 40 vuotta perustamisensa jälkeen, vuonna 1987.

## Lähteet
Mandaru

**Mandaru** oli varhainen hallitsija Assyrian valtakunnan alkuvaiheessa. Hänet on listattu kuudentena joukossa ”seitsemäntoista kuningasta, jotka asuivat teltoissa” Mesopotamian Chroniclessa. Mandarua edelsi Harharu, ja häntä seurasi Imsu. Tällä hetkellä ei ole muuta tietoa Mandarun hallituskaudesta.

## Lähteet
Aetomilítsa

**Aetomilítsa** () on Kreikan kylä sekä samanniminen Kónitsan kunnan kunnallisyksikkö (Δημοτική Ενότητα Αετομηλίτσης, *Dimotikí Enótita Aetomilítsis*) ja entinen itsenäinen kyläkunta. Se sijaitsee Ioánninan alueyksikössä Epeiroksen alueella. Kylän ja kunnallisyksikön väkiluku on 432 (vuonna 2011).

Aetomilítsan kylä sijaitsee Grámmos-vuoren etelärinteellä noin  metrin korkeudessa, linnuntietä noin 43 kilometriä lounaaseen Kastoriásta. Se on yksi Kreikan korkeimmalla sijaitsevia vakituisesti asuttuja kyliä. Vuoteen 1928 saakka kylän nimi oli *Galatariá* (Γαλαταριά). Se on tunnettu myös nimellä *Déntsiko* (Δέντσικο). Aetomilítsan kunnallisyksikkö käsittää Kónitsan kunnan pohjoisosan.

Aetomilítsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kónitsan kuntaan yhdessä Dístraton, Foúrkan ja Mastorochórian kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Artemísio (kunnallisyksikkö)

**Artemísio** () on Kreikan kylä sekä Istiaía-Aidipsóksen kunnan kunnallisyksikkö (Δημοτική Ενότητα Αρτεμισίου, *Dimotikí Enótita Artemisíou*) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 3&nbsp;712 ja varsinaisen Artemísion kylän väkiluku 392 (vuonna 2011).

Artemísion kylä ja kunnallisyksikön alue sijaitsevat Euboian saaren pohjoiskärjessä eli Artemísion niemessä, josta kylä on saanut nimensä. Niemen nimi puolestaan on peräisin alueella antiikin aikana olleesta Artemis Proseoan temppelistä. Kunnallisyksikön suurin asutus on Asmínion kylä.

Artemísio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Aidipsóksen, Istiaían, Lichádan ja Oreoín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Artemísion kunnallisyksikkö muodostuu seuraavista kyläyhdyskunnista ja asutuksista:

## Lähteet
Káto Ólympos

**Káto Ólympos** (; myös *Káto Ólimbos*; virallisesti Δημοτική Ενότητα Κάτω Ολύμπου, *Dimotikí Enótita Káto Olýmpou*) on yksi Témpin kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 3&nbsp;496 (vuonna 2011).

Káto Ólympoksen kunnallisyksikön, suomeksi ”Alempi Ólympos”, nimi viittaa Kreikan korkeimpaan vuoreen Ólympokseen, jonka eteläosan kunnallisyksikkö käsittää. Kunnallisyksikön alueella on myös osa Témpin solasta. Kunnallisyksikön suurin asutus on Pyrgetóksen kylä.

Káto Ólympos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Témpin kunnaksi yhdessä Ampelákian, Gónnoin, Makrychórin ja Néssonaksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Káto Ólympoksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Kara Kedi

**Kara Kedi** (Musta kissa) on turkkilainen Serdar Ortaçin kolmastoista studioalbumi. Se julkaistiin 9. toukokuuta 2010.

## Kappaleet
# Poşet
# Var Mı?
# Yeşil Su
# Mikrop
# İşim Olmaz
# Kara Kedi
# Haksızlık
# Kolayca
# Parodi
# Sanırım (feat. Andrea)
# Zehir
# Loş
# Kerbela
# İki Paralık
# Üzgünüm
# Sabrımdan
# Gülün Rengi
Stephen Breyer

**Stephen Gerald Breyer** (s. 15. elokuuta 1938 San Francisco, Kalifornia, Yhdysvallat) on yhdysvaltalainen juristi, joka on toiminut Yhdysvaltain korkeimman oikeuden jäsenenä elokuusta 1994. Bill Clinton valitsi liberaalin Breyerin virkaan, ja senaatti hyväksyi nimityksen helposti.

Breyer syntyi juutalaiseen perheeseen. Ennen nimitystään korkeimpaan oikeuteen hän toimi muun muassa opettajana Harvardissa ja liittovaltion tuomarina Massachusettsissa. Breyer kannatti samaa sukupuolta olevien avioliittoja korkeimman oikeuden Obergefell vastaan Hodges -päätöksessä.

Amerikkalaiset mediat uutisoivat tammikuussa 2022, että Breyer on valmis siirtymään eläkkeelle alkuvuodesta 2022. Presidentti Joe Biden nimitti hänen tilalleen Ketanji Brown Jacksonin, joka astui virkaansa 30. kesäkuuta 2022.

## Lähteet

## Aiheesta muualla
Ólympos (Lárisa)

**Ólympos** (; myös *Ólimbos*; virallisesti Δημοτική Ενότητα Ολύμπου, *Dimotikí Enótita Olýmpou*) on yksi Elassónan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 3&nbsp;164 (vuonna 2011).

Ólympoksen kunnallisyksikköön kuuluu Elassónan kunnan koillisosa. Se on saanut nimensä Kreikan korkeimmasta vuoresta Ólympoksesta, jonka lounaisrinteen alueen se käsittää. Kunnallisyksikön suurin asutus on Kallithéan kylä.

Ólympos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Livádin, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ólympoksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Panagía (Chalkidikí)

**Panagía** (; virallisesti Δημοτική Ενότητα Παναγίας, *Dimotikí Enótita Panagías*) on yksi Aristotéliin kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 3&nbsp;526 (vuonna 2011).

Panagían kunnallisyksikkö käsittää Aristotéliin kunnan eteläosan Singitikóslahden pohjukassa Chalkidikín niemimaalla. Sen nimi tarkoittaa ”Kaikkeinpyhintä” eli ”Neitsyt Mariaa”. Kunnallisyksikön suurin asutus on Megáli Panagían kaupunki.

Panagía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aristotéliin kunnaksi yhdessä Arnaían ja Stágira-Ákanthoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Panagían kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Parnassós (kunnallisyksikkö)

**Parnassós** (; virallisesti Δημοτική Ενότητα Παρνασσού, *Dimotikí Enótita Parnassoú*) on yksi Delfoín kunnan kunnallisyksiköistä ja entinen itsenäinen Kreikan kunta. Se sijaitsee Fokiin alueyksikössä Keski-Kreikan alueella. Kunnallisyksikön väkiluku on 1&nbsp;968 (vuonna 2011).

Parnassóksen kunnallisyksikkö käsittää osan Parnassós-vuoren alueesta, josta se on saanut nimensä, Delfoín kunnan itäosassa. Kunnallisyksikön suurin asutus on Polýdrosoksen kylä.

Parnassós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Ámfissan, Desfínan, Galaxídin, Gravián, Itéan ja Kallieíin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Parnassóksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Harsu

**Harsu** oli varhainen hallitsija Assyrian valtakunnan alkuvaiheessa. Hänet on listattu kahdeksantena joukossa ”seitsemäntoista kuningasta, jotka asuivat teltoissa” Mesopotamian Chroniclessa. Harsua edelsi Imsu , ja häntä seurasi Didanu. Tällä hetkellä ei ole muuta tietoa Harsun hallituskaudesta.

## Lähteet
Polydéndri

**Polydéndri** (; myös *Polidéndri*) on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Πολυδενδρίου, *Dimotikí Enótita Polydendríou*) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 1&nbsp;608 ja varsinaisen Polydéndrin kylän väkiluku 1&nbsp;385 (vuonna 2011).

Polydéndrin kaupunki, suomeksi ”Monia puita”, sijaitsee Attikan pohjoisosassa linnuntietä noin 29 kilometriä pohjoiskoilliseen Ateenan keskustasta. Polydéndrin kunnallisyksikkö käsittää alueen Oropóksen kunnan keskiosissa.

Polydéndri oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Kapandrítin, Malakásan, Markópoulo Oropoún, Oropíoin ja Sykáminon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Polydéndrin kunnallisyksikkö muodostuu seuraavista kyläyhdyskunnista ja asutuksista:

## Lähteet
Rodópoli

**Rodópoli** () on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Ροδόπολης, *Dimotikí Enótita Rodópolis*) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 2&nbsp;078 (vuonna 2011).

Rodópoli, suomeksi ”Ruusukaupunki”, sijaitsee Pentéli-vuoren juurella sen luoteispuolella, linnuntietä noin 20 kilometriä koilliseen Ateenan keskustasta. Se on Ateenan koillisimpia esikaupunkeja. Vuoteen 1981 saakka kaupungin nimi oli *Bála* (Μπάλα).

Rodópoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Diónysoksen kuntaan yhdessä Ágios Stéfanoksen, Ánoixin, Drosián, Kryonérin ja Stamátan kanssa, jolloin se muuttui uuden kunnan kunnallisyksiköksi.

## Lähteet
Saronída

**Saronída** (, ) on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Σαρωνίδας, *Dimotikí Enótita Saronídas*) ja entinen itsenäinen kaupunkikunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 2&nbsp;932 (vuonna 2011).

Saronídan pieni kaupunki sijaitsee sille nimen antaneen Saroninlahden rannalla linnuntietä noin 31 kilometriä kaakkoon Ateenan keskustasta. Se on niin kutsutun Ateenan Rivieran eteläisiä kohteita. Kaupungin koillispuolella kohoaa Attikan Ólympos-vuori.

Saronída oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Anávyssoksen, Kalývia Thorikoún, Kouvaráksen ja Palaiá Fókaian kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Píndos (kunnallisyksikkö)

**Píndos** (; virallisesti Δημοτική Ενότητα Πινδέων tai Πινδαίων, *Dimotikí Enótita Pindéon* tai *Pindaíon*) on yksi Pýlin kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 917 (vuonna 2011).

Píndoksen kunnallisyksikkö käsittää Pýlin kunnan eteläosan. Se on saanut nimensä aluetta hallitsevasta Píndos-vuoristosta. Kunnallisyksikön suurin asutus on Stournaraíikan kylä.

Píndos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikeen, Gómfoin, Myrófyllon, Neráidan ja Piáleian kanssa, jolloin se muuttui uuden kunnan kunnallisyksiköksi.

## Kunnallisyksikön osat

Píndoksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Stágira-Ákanthos

**Stágira-Ákanthos** (; myös *Stágeira-Ákanthos*, Στάγειρα-Άκανθος; virallisesti Δημοτική Ενότητα Σταγ(ε)ίρων - Ακάνθου, *Dimotikí Enótita Stag(e)íron - Akánthou*) on yksi Aristotéliin kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 8&nbsp;705 (vuonna 2011).

Stágira-Ákanthoksen kunnallisyksikkö käsittää osan Chalkidikín niemimaan itärannikosta sekä Áthoksen niemen juuren ja eräitä saaria, kuten Ammoulianín saaren. Kunnallisyksikön suurin asutus on Ierissóksen kaupunki. Sen alueella sijaitsee myös muun muassa ”Áthoksen portti” Ouranoúpoli. Kunnallisyksikkö on saanut nimensä alueen kahdesta antiikin aikaisesta kaupungista, Stageirasta ja Akanthoksesta.

Stágira-Ákanthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aristotéliin kunnaksi yhdessä Arnaían ja Panagían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Stágira-Ákanthoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Pikérmi

**Pikérmi** () on Kreikan kaupunki sekä samanniminen Rafína-Pikérmin kunnan kunnallisyksikkö (Δημοτική Ενότητα Πικερμίου, *Dimotikí Enótita Pikermíou*) ja entinen itsenäinen kaupunkikunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 7&nbsp;175 ja varsinaisen Pikérmin kaupungin väkiluku 2&nbsp;009 (vuonna 2011).

Pikérmin kaupunki sijaitsee Mesógeian tasangolla Ateenan metropolialueen itälaidalla linnuntietä noin 20 kilometriä itään Ateenan keskustasta. Pikérmin kunnallisyksikkö käsittää Rafína-Pikérmin kunnan länsiosan. Sen suurin asutus on Ntráfin kaupunki.

Pikérmi oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Rafína-Pikérmin kunnaksi yhdessä Rafínan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Pikérmin kunnallisyksikkö muodostuu seuraavista kaupunkiyhdyskunnista ja asutuksista:

## Lähteet

## Aiheesta muualla
Thrakomakedónes

**Thrakomakedónes** () on Kreikan kaupunki sekä samanniminen Acharnéen kunnan kunnallisyksikkö (Δημοτική Ενότητα Θρακομακεδόνων, *Dimotikí Enótita Thrakomakedónon*) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 6&nbsp;200 (vuonna 2011).

Thrakomakedónes sijaitsee Ateenan metropolialueen pohjoisosassa Párnitha-vuoren juurella sen eteläpuolella. Kaupungin nimi viittaa kreikkalaisen Traakian ja Makedonian asukkaisiin.

Thrakomakedónes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Acharnéen kuntaan, jolloin se muuttui uuden kunnan kunnallisyksiköksi.

## Lähteet

## Aiheesta muualla
Fourou

**Fourou** on maalaiskunta ja sen keskuskylä Sikasson alueen Kadiolon piirissä Malissa. Se sijaitsee Banin yläjuoksulla 55 kilometriä Kadiolosta luoteeseen. Kunnassa on 41&nbsp;500 ja keskuskylässä 9&nbsp;400 asukasta (vuonna 2009, väestönlaskenta).

Fouroun kunnan pinta-ala on 1&nbsp;400 neliökilometriä. Se rajoittuu idässä Kadiolon piirin Loulounin, Kadiolon, Dioun ja Dioumaténén, etelässä Missénin, pohjoisessa Sikasson piirin Lobougoulan ja Kolondieban piirin Tionguin kuntiin sekä lounaassa Norsunluurannikkoon. Seutu kuuluu Sudanin vyöhykkeeseen. Vesistöjä ovat Bagoué- ja Banifingjoet.

Kuntaan kuuluu 23 kylää. Asukkaat ovat etupäässä senufoja. Lisäksi on samoja, bambaroita ja fulbeja. Uskontoja ovat islam, kristinusko ja animismi.

Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, keräilyä, käsityöammatteja ja pienimuotoista kaupankäyntiä. Kunnassa toimii Syaman kultakaivos.

## Lähteet
Varnávas

**Varnávas** () on Kreikan kylä sekä samanniminen Marathónaksen kunnan kunnallisyksikkö (Δημοτική Ενότητα Βαρνάβα, *Dimotikí Enótita Varnáva*) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 2&nbsp;081 ja varsinaisen Varnávaksen kylän väkiluku 1&nbsp;326 (vuonna 2011).

Varnávaksen kylä sijaitsee Attikan koillisosassa linnuntietä noin 32 kilometriä koilliseen Ateenasta. Kylä on nimetty apostoli Barnabaan mukaan. Kylän lähellä on kaksi luostaria, Vapahtajan kirkastumisen luostari (*Moní Metamorfóseos Sotíros*) ja Neitsyt Marian luostari (*Moní Panagías*). Varnávaksen kunnallisyksikkö käsittää Marathónaksen kunnan pohjoisosan.

Varnávas oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Marathónaksen kuntaan yhdessä Grammatikón ja Néa Mákrin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Varnávaksen kunnallisyksikkö muodostuu seuraavista kylistä ja muista asutuksista:

## Lähteet
Vasiliká (Thessaloniki)

**Vasiliká** () on Kreikan kaupunki sekä samanniminen Thérmin kunnan kunnallisyksikkö (Δημοτική Ενότητα Βασιλικών, *Dimotikí Enótita Vasilikón*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 9&nbsp;911 ja varsinaisen Vasilikán kaupungin väkiluku 3&nbsp;762 (vuonna 2011).

Vasilikán kaupunki sijaitsee linnuntietä noin 25 kilometriä kaakkoon Thessalonikin keskustasta. Vasilikán kunnallisyksikkö käsittää Thérmin kunnan itäosan.

Vasiliká oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thérmin kuntaan yhdessä Míkran kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vasilikán kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Tzoumérka (kunnallisyksikkö)

**Tzoumérka** (; myös *Tzumérka*; virallisesti Δημοτική Ενότητα Τζουμέρκων, *Dimotikí Enótita Tzoumérkon*) on yksi Vóreia Tzoumérkan kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 756 (vuonna 2011).

Tzoumérkan kunnallisyksikkö, samoin kuin koko Vóreia Tzoumérkan kunta, on saanut nimensä osaksi sen alueella sijaitsevasta Athamaniká- eli Tzoumérka-vuorijonosta. Kunnallisyksikön suurimmat asutukset ovat Michalítsin ja Vaptistíksen kylät.

Tzoumérka oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóreia Tzoumérkan kunnaksi yhdessä Kalaríteen, Katsanochórian, Matsoúkin, Prámantan, Syrrákon ja Vathýpedon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Tzoumérkan kunnallisyksikkö muodostuu seuraavista kyläyhdyskunnista ja asutuksista:

## Lähteet
Vília

**Vília** (), aiemmin **Eidyllía** (Ειδυλλία), on Kreikan kylä sekä samanniminen Mándra-Eidyllían kunnan kunnallisyksikkö (Δημοτική Ενότητα Βιλίων, *Dimotikí Enótita Vilíon*) ja entinen itsenäinen kunta. Se sijaitsee Länsi-Attikan alueyksikössä Attikan alueella. Koko kunnallisyksikön väkiluku on 1&nbsp;753 ja varsinaisen Vílian kylän väkiluku 1&nbsp;269 (vuonna 2011).

Vílian kylä sijaitsee linnuntietä noin 40 kilometriä luoteeseen Ateenan keskustasta. Se sijaitsee laaksossa, jonka pohjoispuolella ovat Kithairónas- ja Pástra-vuoret ja eteläpuolella Patéras-vuori. Kylä on rakennettu noin 600 metrin korkeuteen merenpinnasta. Vílian kunnallisyksikkö käsittää  Mándra-Eidyllían kunnan länsiosan ja ulottuu Korintinlahden itäpään rannikolle saakka.

Vília oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Erythrésin, Mándran ja Oinóin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vílian kunnallisyksikkö muodostuu seuraavista kyläyhdyskunnista ja asutuksista:

## Lähteet
Saronikós (Korinthia)

**Saronikós** (; virallisesti Δημοτική Ενότητα Σαρωνικού, *Dimotikí Enótita Saronikoú*) on yksi Kórinthoksen kunnan kunnallisyksiköistä ja entinen itsenäinen Kreikan kunta. Se sijaitsee Korinthian alueyksikössä Peloponnesoksen alueella. Kunnallisyksikön väkiluku on 5&nbsp;260 (vuonna 2011).

Saronikóksen kunnallisyksikkö käsittää alueen Kórinthoksen kunnan keskiosissa, mukaan lukien alue Saroninlahden rannalla, josta kunnallisyksikkö on saanut nimensä. Kunnallisyksikön suurin asutus on Athíkian kylä.

Saronikós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kórinthoksen kuntaan yhdessä Ássos-Léchaion, Solygeían ja Tenéan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Saronikóksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Zefýri

**Zefýri** (; myös *Zefíri*) on Kreikan kaupunki sekä samanniminen Fylín kunnan kunnallisyksikkö (Δημοτική Ενότητα Ζεφυρίου, *Dimotikí Enótita Zefyríou*) ja entinen itsenäinen kunta. Se sijaitsee Länsi-Attikan alueyksikössä Attikan alueella. Kaupungin ja kunnallisyksikön väkiluku on 9&nbsp;454 (vuonna 2011).

Zefýrin kaupunki sijaitsee linnuntietä noin 10 kilometriä pohjoiseen Ateenan keskustasta. Se on Ateenan esikaupunkeja, ja sen läpi kulkevat A6-valtatie eli Attikan valtatie sekä Aerodrómio–Kiáto-rautatie.

Zefýri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fylín kuntaan yhdessä Áno Liósian kanssa, jolloin se muuttui uuden kunnan kunnallisyksiköksi.

## Lähteet
Hiipivä tiikeri, piilotettu lohikäärme: Kohtalon miekka

**Hiipivä tiikeri, piilotettu lohikäärme: Kohtalon miekka** (*Crouching Tiger, Hidden Dragon: Sword of Destiny*) on Yuen Woo-pingin ohjaama yhdysvaltalais-kiinalainen kung fu -elokuva, joka sai ensi-iltansa helmikuussa 2016. Elokuva pohjautuu Wang Du Lun *Iron Knight, Silver Vase* -romaaniin ja on jatkoa vuonna 2000 julkaistulle *[[Hiipivä tiikeri, piilotettu lohikäärme]]* -elokuvalle.

## Näyttelijät

## Lähteet

## Aiheesta muualla
* Hiipivä tiikeri, piilotettu lohikäärme: Kohtalon miekka Netflix.comissa 
*
Tortolì

**Tortolì** on kaupunki Sardinian saarella olevassa Nuoron maakunnassa. Se sijaitsee saaren itärannikolla. Kaupungissa on noin 11&nbsp;000 asukasta.
 
## Nähtävyyksiä
Kunnan kylistä Arbatax on suosittu matkailukohde, jossa on useita uimarantoja ja huvipursisatama.  Tortolìssa on kaksi rannikon puolustamiseen rakennettua tornia: 1500-luvulta peräisin oleva *Torre di San Miguel* Arbataxin sataman läheisyydessä  sekä *Torre di San Gemiliano*. 


Tiedosto:Sardinien_arbatax_031006_07.jpg|Arbataxin punaisia kallioita.
Tiedosto:Spanish_tower_-_panoramio.jpg|Torre di San Miguel.
Tiedosto:Tortolì_-_Torre_di_San_Gemiliano_(1).jpg|Torre di San Gemiliano.


## Lähteet

## Aiheesta muualla
Hanu (kuningas)

**Hanu** oli varhainen hallitsija Assyrian valtakunnan alkuvaiheessa. Hänet on listattu kymmenentenä joukossa ”seitsemäntoista kuningasta, jotka asuivat teltoissa” Mesopotamian Chroniclessa. Hanu edelsi Didanu, ja häntä seurasi Zuabu. Tällä hetkellä ei ole muuta tietoa Hanun hallituskaudesta.

## Lähteet
Kele

**Kele** voi tarkoittaa seuraavia:

*Kele, kaupunki Etiopiassa
*Kele, useamman Afrikassa puhutun bantukielen nimitys
*Kele Okereke (s. 1981), brittiläinen muusikko
Abazu

**Abazu** oli hallitsija Assyrian valtakunnan alkuvaiheessa. Hän on yksi niistä ”seitsemästätoista kuninkaasta, jotka asuivat teltoissa”. Mesopotamian kronikoiden mukaan Abazua edelsi Nuabu, ja häntä seurasi Belu. Abazun hallituskaudesta ei ole juuri mitään tietoa.

## Lähteet
Tuli kulje kanssani

__NOTOC__
**Tuli kulje kanssani** on hardcore punk -yhtye Abduktion esikoisalbumi, joka julkaistiin toukokuussa 2005 levymerkillä Fullsteam Records. Albumin nimi on viittaus vuonna 1992 julkaistuun yhdysvaltalaiseen elokuvaan *[[Twin Peaks – Tuli kulje kanssani]]*.

## Vastaanotto

Albumi sai erinomaisen vastaanoton. Soundin Ville Sorvali antoi albumille täydet viisi tähteä. Hän sanoi suoraviivaisen ja vihanpurkauksia suoltavan paahdon olevan varsin kaukana perinteisestä suomalaisesta hardcore-musiikista, jonka ennalta-arvaamattomuus ja luovuus antavat sille tarttumapintaa ja tekevät siitä mielenkiintoisen teoksen. Dome.fi -sivuston Arttu Tolonen kehui suomen kielen käyttöä. Hän piti albumia alkuun yksioikoisena, mutta totesi kappaleiden muodostuvan ajan kanssa omiksi yksilöikseen. Imperiumin Jani Leppänen piti albumia lähestymistavasta riippuen piristävänä tai vaihtoehtoisesti masentavana kokonaisuutena lukuisine koukkuineen, joka ei sisällä yhtäkään huonoa kappaletta. Desibelin Ilkka Valpasvuo piti positiivisena muutoksen solisti Mikko Suikkasen ulosannin selkeytymistä aikaisempaan tuotantoon verrattuna, ja piti albumia omalla sarallaan vakuuttavana teoksena sekä edeltävää tuotantoakin tiukempana tuotoksena.

## Kappaleet
Kaikki kappaleet säveltänyt Jukka Laajakallio sekä sanoittanut Mikko Suikkanen.

#
#
#
#
#
#
#
#
#
#
#
#

## Kokoonpano

### Yhtye
* Mikko Suikkanen – laulu, taustalaulu
* Jukka Laajakallio – kitara, taustalaulu
* Antti Sompinmäki – kitara
* Tuomas Järvinen – basso
* Teemu Alajoki – rummut

### Vierailevat muusikot
* Mikko Honkaniemi – laulu (kappale 2)
* Saku Tamminen – sello (kappale 12)

### Tuotanto
* Samu Oittinen – tuottaja, miksaaja
* Mika Jussila – masteroija
* Jani Kaarlela – valokuva

## Lähteet

## Aiheesta muualla
* Discogs: Abduktio – Tuli kulje kanssani
Armo

**Armo** on laaja käsite, joka viittaa esimerkiksi anteeksiantoon ja hyväntahtoisuuteen monissa eettisissä, laillisissa, uskonnollisissa ja sosiaalisissa asiayhteyksissä.

Armo voi viitata myötätuntoiseen käytökseen joko jonkinlaisessa voimasuhteessa ylemmän tahon osalta voimankäytön kohdetta kohtaan (esimerkiksi tuomarin ollessa armelias syytettyä kohtaan) tai jonkin humanitaarisen kolmannen tahon osalta.

## Uskonnoissa
Armeliaisuus on useissa uskonnoissa jumalan piirre tai hyve kyseisiin uskontoihin liittyvissä eettisissä järjestelmissä.

## Etymologia
Sanan 'armo' uskotaan juontuneen sanasta "armas". Sana on germaanista alkuperää, ja on alun perin tarkoittanut 'onnetonta', 'raukkaa' tai 'kurjaa'. Nykyään ollaan myös esitetty, että sanan alkuperä voisi olla muinaisnorjalainen sana ǫrr, joka tarkoittaa 'anteliasta'.https://kaino.kotus.fi/suomenetymologinensanakirja/?p=qs-article&etym_id=ETYM_842122b98278221bdc47f47af384c89e&list_id=1&keyword=armo&word=armo

## Katso myös
* Armahdus

## Lähteet

## Aiheesta muualla
Bafatá

**Bafatá** on kaupunki sekä osa-alue eli sektori Guinea-Bissaussa. Se sijaitsee Gebajokeen laskevan Colufen suussa 140 kilometriä Bissausta itään. Kaupunki on Bafatán alueen hallinnollinen keskus. Kaupungissa on 28&nbsp;298 ja osa-alueella 68&nbsp;956 asukasta (vuonna 2009, väestönlaskenta). Osa-alueen pinta-ala on 837,0 neliökilometriä.

Bafatá oli pieni kylä vuoteen 1907 saakka, jolloin Portugalin siirtomaavallan edustaja siirtyi sinne Gebasta. Bafatá sai kaupungin statuksen vuonna 1917.

Nykyään Bafatá on Guinea-Bissaun toiseksi suurin kaupunki. Sen asukkaat ovat etupäässä fulbeja ja mandinkoja. Kaupunki on huomattava kaupan ja käsityöammattien keskus. Sen tärkein teollisuuslaitos on tiili- ja kattotiilitehdas. Bafatán kautta kulkee maantie Guineaan.

## Lähteet

## Aiheesta muualla
When the Shit Hits the Man

__NOTOC__
**When the Shit Hits the Man** on hardcore punk -yhtye Hero Dishonestin neljäs studioalbumi. Se julkaistiin 10. lokakuuta 2006 levymerkillä Combat Rock Industry.

## Vastaanotto

Albumi sai hyvän vastaanoton. Imperiumin Tuomas Valtanen sanoi yhtyeen ”rääkkäävän soittimia” vimmatulla energialla, ja kutsui albumia kivenkovaksi ja aidoksi hardcore punkiksi, joka on sopivan kieli poskessa tehty. Hän luki itse yhtyeen kotimaisen hardcoren parhaimmistoon, vaikka myönsikin, ettei albumia jaksa kuunnella kertaa enempää. Niin ikään Soundin Ville Pirinen totesi albumin sopivan lähtökohtaisesti vain tyylilajista valmiiksi pitäville, sekä kehui teoksen huumorilla höystettyä meininkiä vaihtoehtona totiselle paahtamiselle. Desibelin Tuomas Tiainen piti albumia otteessaan pitävänä tuotoksena. Hän kuvaili luovasti sävelletyksi, terävästi sanoitetuksi, lähes täydelliseksi tiukkatempoiseksi levyksi. Lammaszinen Tuomas Koskinen kutsui albumia nerokkaaksi, hauskaksi ja viihdyttäväksi, sekä piti sitä vuoden parhaana kotimaisena hardcore punk -julkaisuna.

## Kappaleet
Kaikki kappaleet säveltänyt ja sanoittanut Hero Dishonest, paitsi kappale 9 Deep Wound.

#
#
#
#
#
#
#
#
#
#

### B-puoli
#
#
#
#
#
#
#
#
#
#
#

## Kokoonpano

### Yhtye
* Klemm Benton – laulu
* Flatus Maximus – kitara
* Dorgastmatron – basso
* Sir Sweat-a-Lot – rummut

+

* Sandra Mahlamäki – viulu (kappale 10)

### Tuotanto
* Antti Malinen – tuottaja, äänittäjä, miksaaja
* Minerva Pappi – masteroija
* Kaisa Paljakka – valokuvat
* Illexplode – layout, grafiikka

## Lähteet

## Aiheesta muualla
* Discogs: Hero Dishonest – When the Shit Hits the Man
Pahsimeroi

**Pahsimeroijoki** on noin 95 kilometriä (59 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja on Salmonjoen sivujoki. Salmon on edelleen Snake- ja Columbiajokien sivujoki.

Joen valuma-alue on noin 2&nbsp;142&nbsp;km2 ja keskimääräinen virtaama ennen Salmonjokeen yhtymistä, on ollut 6,5 m3/s vuosina 1910&ndash;2005. Suurin mitattu virtaama on 20,1 m3/s (4. kesäkuuta 1986) ja pienin 2,5 m3/s (6&ndash;8. heinäkuuta 1989).

## Joen kulku
Joki saa alkunsa 2&nbsp;355 metrin korkeudessa Borah Peakin, Idahon korkeimman vuoren, itäpuolella Lost River Range -vuoristossa Custerin piirikunnan itäosassa. Aluksi joki virtaa pohjoiseen ja koilliseen noin 20 kilometriä, minkä jälkeen se virtaa luoteeseen yhtyäkseen Salmonjokeen Ellisin lähellä. Viimeiset noin 30 kilometriä joki kulkee Custerin ja Lemhin piirikunnan välistä rajaa. Joen laskiessa Salmonjokeen sen korkeus merenpinnasta on 1&nbsp;412 metriä.

Joki kulkee Lost River- ja Lemhivuoristojen välisessä laaksossa, ja sitä ruokkivat vuoristopurot katoavat laakson soraan ja virtaavat jokeen pääasiassa maanalaisena virtauksena.

## Kalasto
Vuoden 1990 jälkeen tehdyissä tutkimuksissa joessa on havaittu seuraavia kaloja:
* Puronieriä (*Salvelinus fontinalis*)
* *[[Salvelinus confluentus]]*
* Kuningaslohi (*Oncorhynchus tshawytscha*)
* Punakurkkulohi (*Oncorhynchus clarki* ja *Oncorhynchus clarki lewisi*)
* *[[Pyörösiiat|Prosopium williamsoni]]*
* Kirjolohi (*Oncorhynchus mykiss*)

## Lähteet
Suomen Psykiatriyhdistys

**Suomen Psykiatriyhdistys** on 1913 perustettu suomalainen erikoislääkäriyhdistys, jonka tarkoituksena on edistää psykiatrian tieteellisen ja ammatillisen toiminnan edellytyksiä sekä mielenterveystyötä. Tarkoituksensa toteuttamiseksi yhdistys järjestää kokouksia ja koulutusta, osallistuu kansainväliseen psykiatrian alan toimintaan, toimittaa julkaisuja, myöntää apurahoja, tekee aloitteita ja esityksiä sekä antaa asiantuntijalausuntoja. Yhdistyksen jäseneksi voidaan hyväksyä jokainen Suomessa laillistettu lääkäri, jonka toimiala vastaa yhdistyksen tarkoitusta. Suomen Psykiatriyhdistyksen toimitilat sijaitsevat Helsingissä.

Yhdistyksen tehtävät: 
* Lausuntojen antaminen: Yhdistys antaa pyydettäessä lausuntoja, tekee aloitteita ja esityksiä tärkeiksi katsomistaan aiheista.
* Edunvalvonta: Edunvalvonta-asioita käsittelee ja hoitaa Suomen Psykiatriyhdistyksessä Ammatillinen työryhmä, joka toimii Psykiatriyhdistyksen ja Lääkäriliiton välillä. Työryhmän ensisijaisena tehtävänä on valvoa profession etuja; mikä on psykiatrian erikoislääkärien asema terveydenhuollon järjestelmässä, ovatko työtehtävät ammattikunnan näkökulmasta perusteltuja ja miten valta-asema määritellään. Työryhmä pyrkii lisäämään psykiatrian erikoisalan merkitystä. Suomen Psykiatriyhdistyksen jäseniä on mukana Lääkäriliiton toiminnassa niin valtuuskunnassa kuin valiokuntatasolla. 

* Terveyspolitiikka: Suomen Psykiatriyhdistys antaa lausuntoja terveyspoliittisista kysymyksistä eri tahojen pyynnöstä sekä laatii oma-aloitteisesti lausuntoja ja tekee aloitteita terveyspoliittisista kysymyksistä.
* Tieteellinen toiminta: Yhdistys tukee tieteellistä toimintaa myöntämällä apurahoja ja järjestämällä koulutusta.
* Koulutus: Suomen Psykiatriyhdistys järjestää koulutusta psykiatrian erikoislääkäreille sekä psykiatriaan erikoistuville lääkäreille.

## Lähteet

## Aiheesta muualla
* Suomen psykiatriyhdistyksen verkkosivut
WPA

**WPA** voi tarkoittaa seuraavia:

* World Psychiatric Association, maailman psykiatriyhdistys
* WPA, salausprotokolla
Pleasure/Disgust

__NOTOC__
**Pleasure/Disgust** on hardcore punk -yhtye Hero Dishonestin esikoisalbumi, joka julkaistiin 4. huhtikuuta 2001 levymerkillä If Society.

## Vastaanotto
Lammaszinen Jouni Parkku piti albumia kelvollisena, vaikka kuvailikin äänimaailmaa puiseksi ja tasapaksuksi.

## Kappaleet
#
#
#
#
#
#
#
#
#
#
#
#
#
#Death Comes Ripping (vain LP, Misfits -cover)
#Vile (vain LP)
#
#
#
#
#
#
#
#
#
#
#
#
#
#

## Kokoonpano
* Horst – laulu
* Keke – laulu
* Micho – kitara
* Macgyver – basso
* Jaska – rummut
* Läskikasa Crew – taustalaulu (kappale 27)

### Tuotanto
* T. Evans – piirrokset
* K. Leka – valokuvat
* K. Pasanen – valokuvat
* Nea – valokuvat

## Lähteet
Yvonne Elliman

**Yvonne Marianne Elliman** (s. 29. joulukuuta 1951 Honolulu, Havaiji, Yhdysvallat) on yhdysvaltalainen laulaja, joka esiintyi neljä vuotta Jesus Christ Superstar -oopperan ensimmäisessä kokoonpanossa.

Hän kirjoitti useita hittikappaleita 1970-luvulla ja hänen kappaleensa ”If I Can’t Have You” sijoittui 1. sijalle Yhdysvalloissa. Kyseinen kappale oli myös vuoden 1977 elokuvan *[[Saturday Night Fever – lauantai-illan huumaa]]*

Ellimanin äiti on japanilainen ja isä valkoihoinen. 

## Diskografia
### Albumit
**Yvonne Elliman* (1972)
**Food of Love* (1973)
**Rising Sun* (1975)
**Love Me* (1977)
**Night Flight* (1978)
**Yvonne* (1979)
**The Very Best of Yvonne Elliman* (1995)
**The Best of Yvonne Elliman* (1997)
**If I Can’t Have You* (1999)
**Yvonne Elliman* (1999)
**The Collection* (2001)
**Simple Needs* (2004)
**20th Century Masters - The Millennium Collection: The Best of Yvonne Elliman* (2004)
**Night Flight / Yvonne* (2016)

## Lähteet

## Aiheesta muualla

*
J. J. Fad

**J. J. Fad** (tunnettu myös nimellä **Original J. J. Fad**) on yhdysvaltalainen hip hop -yhtye Rialtosta, Kaliforniasta. Yhtyeen kaikki jäsenet ovat naisia. Nimi on akronyymi J. J. Fadin alkuperäisten jäsenien nimistä: **J**uana, **J**uanita, **F**atima, **A**nna ja **D**ania. Tosin yhtyeen muuttaessa kokoonpanoansa myös nimen merkitys muuttui: nykyään se tarkoittaa jäsenien mukaan ”**J**ust, **J**ammin’, **F**resh **a**nd **D**ef.” J. J. Fadin kappale ”Supersonic”, jonka N.W.A-yhtyeeseen kuuluva Arabian Prince tuotti, oli R&B-listan 30 parhaimman joukossa ja myi kultaa.

## Diskografia
**[[Supersonic (albumi)|Supersonic]]* (1988)
**[[Not Just a Fad]]* (1991)

## Lähteet
Naucalpan

**Naucalpan**, viralliselta nimeltään **Naucalpan de Juárez** on kaupunki Meksikossa, joka sijaitsee aivan Méxicosta koilliseen. Nimi tulee nahuatlinkielisestä sanasta, joka tarkoittaa ”neljän naapuruston (tai neljän talon) sijaintia”. Kaupungissa asui vuonna 2014 noin 962&nbsp;800 asukasta.

## Lähteet

## Aiheesta muualla
Boulevard des airs

**Boulevard des airs** on ranskalainen rockyhtye, joka perustettiin vuonna 2004. 

## Jäsenet
* Jean-Noël Dasque – kitara
* Sylvain Duthu – laulu
* Florent Dasque – laulu, kitara 
* Laurent Garnier – bassokitara
* Jean-Baptiste Labe – pasuuna
* Mélissa Doya – laulu, saksofoni
* Ernst Carree – rummut
* Pierre-Emmanuel Aurousset – trumpetti
* Jérémie Plante – piano

## Diskografia
### Albumit
**[[Paris-Buenos Aires]]* (2011)
**[[Les Appareuses trompences]]* (2013)
**[[Bruxelles]]* (2015)
**[[Je me dis que toi aussi]]* (2018)

### EP:t
*Cielo Ciego (2011)

### Singlet
*”Cielo Ciego” (2011)
*”San Clemente (Je voulais vous parler des femmes)” (2012)
*”Mundo loco” (2012)
*”Bla bla” (2013)
*”Emmène-moi” (2015)
*”Bruxelles” (2016)
*”Ce gamin-là” (2016)
*”Demain, de bon matin” (2016)
*”Je me dis que toi aussi” (2018)
*”Allez reste” (feat. Vianney) (2018)

## Lähteet

## Aiheesta muualla
Ibeyi

**Ibeyi** on kuubalaistaustainen ranskalainen duo, joka koostuu kaksoissisarista Lisa-Kaindé Diazista ja Naomi Diazista. Duo laulaa englanniksi, espanjaksi, jorubaksi ja ranskaksi. Joruba on nigerialainen kieli, jota sisarusten esi-isät puhuivat ennen joutumista espanjalaisten orjiksi Kuubaan 1700-luvulla. Lisa laulaa Naomin soittaessa perinteisiä perulais-kuubalaisia lyömäsoittimia cajonia ja batáa. Lisa soittaa myös pianoa. 

Joruban kielellä yhtyeen nimi ”Ibeyi” (Ìbejì) tarkoittaa kaksosia. 

Duon musiikissa on vaikutteita niin jorubalaisesta, ranskalaisesta kuin afrokuubalaisesta musiikista, johon he lisäävät rytmikästä jazzmusiikkia ja perinteisillä soittimilla tehtyjä sampleja. 

## Diskografia
### Albumit
**[[Ibeyi (albumi)|Ibeyi]]* (2015)
**[[Ash (albumi)|Ash]]* (2017)

### EP-levyt
**Oya EP* (2014)

### Singlet
*”River” (2014)
*”Stranger / Lover” (2015)
*”Exhibit Diaz” (2015)
*”Lost in My Mind” (2017)
*”Away Away” (2017)
*”Deathless” (featuring Kamasi Washington) (2017)
*”Me Voy” (featuring Mala Rodriguez) (2017)

## Lähteet

## Aiheesta muualla
Pío García-Escudero

**Pío García-Escudero Márquez**, Badaránin 4. kreivi, (s. 28. lokakuuta 1952 Madrid) on espanjalainen Kansanpuolueen poliitikko. García-Escudero on ollut Espanjan senaatin puheenjohtaja joulukuusta 2011 alkaen.  

Pío García-Escudero on koulutukseltaan arkkitehti.

## Lähteet

## Aiheesta muualla
Jake Guentzel

**Jake Guentzel** (s. 6. lokakuuta 1994 Omaha, Nebraska, Yhdysvallat) on yhdysvaltalainen jääkiekkoilija, joka pelaa NHL-joukkue Tampa Bay Lightningissa. Hän on pelipaikaltaan laitahyökkääjä. Pittsburgh Penguins varasi Guentzelin kolmannella kierroksella 77. pelaajana . Guentzel voitti Stanley Cupin Penguinsissa vuonna 2017.

## Ura
### Seuraura
Maaliskuussa 2024 Penguins kauppasi Guentzelin ja Ty Smithin Carolina Hurricanesiin vaihdossa Michael Buntingiin, Vasili Ponomarjoviin sekä Cruz Luciuksen ja Ville Koivusen NHL-oikeuksiin sekä ehdollisiin toisen ja viidennen kierroksen varausvuoroihin vuoden 2024 varaustilaisuudessa. Lisäksi Penguins pidätti itsellään 25 prosenttia Guentzelin kauden lopulla päättyvästä kuuden miljoonan dollarin kausipalkasta.

Kesäkuussa 2024 Hurricanes kauppasi Guentzelin pelaajaoikeudet Tampa Bay Lightningiin vaihdossa kolmannen kierroksen varausvuoroon vuoden 2025 varaustilaisuudessa. Guentzel solmi Lightningin kanssa seitsemänvuotisen ja yhteensä 63 miljoonan dollarin arvoisen sopimuksen, jonka vuosittainen arvo on 9 miljoonaa dollaria.

### Maajoukkueura
 hän saavutti hopeaa. Milanon ja Cortinan talviolympialaisissa 2026 hän voitti kultaa.

## Tilastot

## Lähteet
*

### Viitteet
Midnight Star

**Midnight Star** on yhdysvaltalainen yhtye, joka levytti useita hittejä 1980-luvulla.

## Diskografia
### Studioalbumit
**The Beginning* (1980)
**Standing Together* (1981)
**Victory* (1982)
**No Parking on the Dance Floor* (1983)
**Planetary Invasion* (1984)
**Headlines* (1986)
**Midnight Star* (1988)
**Work It Out* (1990)
**15th Avenue* (2002)

### Kokoelma-albumit
**Greatest Hits*  (1987, SOLAR)
**Anniversary Collection* (1999, The Right Stuff)
**The Best of Midnight Star* (2002, EMI-Capitol Special Markets)
**Ultimate Collection* (2006, Capitol)

## Lähteet
Bolama

**Bolama** on kaupunki, osa-alue ja Bolaman alueen hallinnollinen keskus Guinea-Bissaussa. Se sijaitsee Bolaman saarella 33 kilometriä Bissausta linnunteitse kaakkoon. Kaupungissa on 4&nbsp;819 ja osa-alueella 10&nbsp;206 asukasta (vuonna 2009, väestönlaskenta). Osa-alueen pinta-ala on 450,8 neliökilometriä.

Saaren kanta-asukkaita olivat biafadat ja bissagot, mutta välillä se oli pitkään autiona. Portugalilaiset, hollantilaiset, ranskalaiset ja englantilaiset kiistelivät alueen kauppapaikkojen hallinnasta, ja vuonna 1753 Bissaun sotilaskomentaja julisti Bolaman Portugalin hallitsemaksi. Saari jäi kuitenkin asumattomaksi, ja vuonna 1792 sinne asettui joukko englantilaisia uudisasukkaita. Trooppiset sairaudet ja bissagojen hyökkäykset saivat heidät hylkäämään paikan jo seuraavana vuonna.

Portugali ja Englanti kiistelivät alueesta vuoteen 1870 saakka, jolloin se julistettiin Yhdysvaltojen välityksellä Portugalin omaisuudeksi. Portugalin Guineaa perustettaessa vuonna 1879 Bolamasta tuli siirtomaan pääkaupunki. Bolaman kulta-aikaa olivat 1800-luvun kaksi viimeistä vuosikymmentä, jolloin se oli tärkeä maapähkinöiden, kumin, vahan, vuotien ja norsunluun kaupan keskus. Bolamaan pystytettiin komeita julkisia rakennuksia ja asuintaloja, ja vuonna 1913 se sai kaupungin statuksen.

Kaupunki alkoi taantua jo 1900-luvun alussa, jolloin alueen väestöryhmien sodat lopettivat kaupankäynnin. Portugalilaisten aloitettua mannermaan valloituksen vuonna 1915 Bissausta tuli alueen tärkein satama ja kauppapaikka, ja vuonna 1941 siitä tehtiin myös siirtomaan pääkaupunki. Bolamaan 1970-luvulla perustettu hedelmien jalostuslaitos suljettiin seuraavan vuosikymmenen puolivälissä.

Nykyään Bolama on raunioituva siirtomaa-arkkitehtuurin museo. Sen rakennuskannan suojelu on osoittautunut mahdottomaksi, eivät yritykset Unescon maailmanperintökohteen aseman saamiseksi ole johtaneet tulokseen. Kaupungin väkiluku pienenee ja nuoriso muuttaa Bissauhun parempien koulutus- ja työmahdollisuuksien takia.

## Lähteet

## Aiheesta muualla

* Bolaman kaupungille omistettu sivusto  ,
Adrian Gomboc

**Adrian Gomboc** (s. 20. tammikuuta 1995) on slovenialainen judon Euroopan-mestari..

Gomboc saavutti Euroopan nuorten olympiafestivaaleilla 2011 hopeaa alle 60&nbsp;kg:n sarjassa. Hän sai alle 21-vuotiaiden MM-kilpailuissa pronssia 66&nbsp;kg:n painoluokassa 2013. Aikuisten EM-kilpailuissa hän oli samassa painoluokassa seitsemäs Montpellier’ssa 2014 ja viides Kazanissa 2016. Rio de Janeiron olympialaisissa 2016 hän sijoittui 66-kiloisissa viidenneksi hävittyään pronssiottelussa uzbekistanilaiselle Rišod Sobirovlle.

Gomboc saavutti Varsovan EM-kilpailuissa 2017 hopeaa 66&nbsp;kg:n painoluokassa. Loppuottelussa hän hävisi ukrainalaiselle Heorhi Zantarajalle. Hän voitti saman painoluokan Euroopan-mestaruuden Tel Avivissa 2018 kukistettuaan finaalissa italialaisen Matteo Medvesin.

Gomboc on saavuttanut Masters-, Grand Slam- ja Grand Prix -kilpailuissa kaksi turnausvoittoa ja yhden kolmossijan. Maailmancupeissa ja Continental Open -kilpailuissa hänellä on kaksi voittoa ja kaksi kolmossijaa. Hän on voittanut aikuisten sarjassa kuusi Slovenian-mestaruutta.

## Lähteet
Visulahti

**Visulahti** on Mikkelin Visulahdessa sijaitseva vuonna 1980 avattu matkailukeskus.  Se koostuu kolmesta alueesta: Dinosauriasta, HyperDinosta ja Visulahden vahakabinetista. Dinosauriassa on kaksi eri uima-allasta ja kolme isoa vesiliukumäkeä. Visulahdessa on myös majoitustiloja sekä leirintäalue. Visulahden omistaa espanjalainen Aspro Ocio S.A. vuonna 2007 ostamansa Puuharyhmä Oyj:n kautta.

## Lähteet

## Aiheesta muualla
*Visulahden kotisivut
Alexander Nouri

**Alexander Nouri** (الکساندر نوری‎‎, s. 20. elokuuta 1979) on iranilais-saksalainen jalkapallovalmentaja ja entinen keskikenttäpelaaja. 

## Ura
Nouri hankki pelilliset oppinsa Werder Bremenin juniorijoukkueessa, mutta läpimurto edustusmiehistöön jäi kuitenkin tekemättä. Vuonna 1999 hän pelasi lainalla Seattle Soundersissa. Saksan kentillä Nouri teki läpimurtonsa KFC Uerdingenissa, jossa hän pelasi yli 80 ottelua. Nouri ei koskaan noussut Bundesliigatason pelaajaksi, vaan edusti alempien sarjatasojen joukkueita. Hän lopetti uransa VfB Oldenburgissa vuonna 2011.

Syyskuun puolivälissä 2016 Nouri korvasi Skripnikin Werder Bremenin edustusjoukkueen päävalmentajana. Nourin johdolla putoamiskamppailuun juuttuneen Werder Bremenin peli piristyi ja lokakuussa seura teki hänen kanssaan kauden loppuun ulottuvan sopimuksen. Nourin johdolla Bremen nousi sarjan häntäpäästä taistelemaan jopa paikasta Eurooppa-liigaan. Erityisen vahva jakso Bremenillä alkoi helmikuun puolivälissä, jonka jälkeen joukkue pelasi 11 ottelua tappioitta. Ennen Bundesliigan viimeistä kierrosta Bremen teki Nourin kanssa kesään 2019 ulottuvan jatkosopimuksen.

Kausi 2017/18 lähti Nourin valmentamalta Bremeniltä heikosti liikkeelle. Joukkue ei voittanut yhtään pelaamistaan kymmenestä ensimmäisestä Bundesliiga-ottelusta ja vajosi putoamiskamppailuun. Seurajohto erotti Nourin lopulta lokakuun lopussa 2017, kun Bremen oli kärsinyt 3–0 tappion FC Augsburgille.

Syyskuun puolivälissä 2018 Nourista tuli 2. Bundesliigan FC Ingolstadtin päävalmentaja. Nourin johdolla Ingolstadtin syöksykierre jatkui ja joukkue vajosi sarjan jumboksi. Seurajohto erotti Nourin jo marraskuun lopussa.

Marraskuussa 2019 Nourista tuli Jürgen Klinsmannin apuvalmentaja Hertha BSC:n edustusjoukkueeseen. Klinsmannin siirryttyä sivuun päävalmentajan tehtävistä helmikuussa 2020 nousi Nouri seuran päävalmentajaksi. Huhtikuussa 2020 seura irtisanoi Nourin ja palkkasi päävalmentajaksi Bruno Labbadian. Nourin potkujen aikaan Bundesliiga-kausi oli koronaviruksen vuoksi toistaiseksi keskeytetty. Nourilla on Saksan ja Iranin kaksoiskansalaisuus.

## Lähteet
High Stakes & Dangerous Men

**High Stakes & Dangerous Men** on brittiläisen hard rock -yhtye UFOn kolmastoista studioalbumi, joka julkaistiin huhtikuussa 1992. Albumilla alkuperäinen basisti Pete Way teki paluun yhtyeeseen.

## Sisältö
* Kaikki kappaleet kirjoittanut Phil Mogg, Pete Way ja Laurence Archer, ellei toisin mainita.
# 
# 
# 
# 
# 
# 
# 
# 
# 
# 
# 
# 

### Japanin painoksen lisäkappaleet
# 

## Kokoonpano
* Phil Mogg &ndash; laulu
* Laurence Archer &ndash; kitara, taustalaulu
* Pete Way &ndash; bassokitara
* Clive Edwards &ndash; rummut

### Yhtyeen ulkopuoliset muusikot

* Don Airey &ndash; kosketinsoittimet

## Lähteet
Ain’t Misbehavin’ (albumi)

**Ain’t Misbehavin’** on brittiläisen hard rock -yhtye UFOn EP-levy, joka julkaistiin vuonna 1988.

## Kappaleet
### A-puoli
# 
# 
# 

### B-puoli
# 
# 
# 

### CD-painoksen lisäkappaleet
# 

## Kokoonpano
* Phil Mogg – laulu
* Tommy McClendon – kitara, laulu
* Paul Gray – basso
* Jim Simpson – rummut

## Lähteet